ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 18, 2022-05-24 12:20

מופיד מרעי: שלום לכולם.

מופיד מרעי: היום יום שלישי, כ"ג באייר התשפ"ב, ה-24 במאי 2022, אנחנו מתחילים את הדיון בשתיים עשרה ועשרים, באיחור של עשרים דקות, אני מתנצל בפני אלה, מה שנקרא, שלא הצליחו להגיע, כנראה שיש עיכוב עקב תאונה שהייתה בכביש שש וזה ישנה את סדר הדוברים ואת סדר הדברים במהלך הדיון.

מופיד מרעי: אני מאוד מקווה שיצטרפו, כי הדיון הזה הוא דיון חשוב.

מופיד מרעי: נושא הדיון הוא דיון מעקב לאחר היחסים בין ישוב ריחאניה לישוב עין אל-אסד, מועצה אזורית מרום הגליל.

מופיד מרעי: זה דיון שערכנו אותנו וביקשנו לעשות דיון מעקב.

מופיד מרעי: אנחנו נתעמק בנושא כאשר אנחנו נתחיל את הדיון.

מופיד מרעי: לפני כן, אני רוצה להתייחס לשני דברים, אחד, ציון רצח של העם הצ'רקסי, שהיה בשבת, היום יום הזיכרון שהיה בשבת ולפני כן, כמובן יגיע לפה זכריא, ראש המועצה האזורית כפר כמא, שהוא גם יושב ראש הקהילה הצ'רקסית בארץ.

מופיד מרעי: הוא ירחיב ויגיד את הדברים, ואני רוצה שהדיון יהיה, מה שנקרא, מיוחד לציון היום הזה, הם היו כאן בכנסת.

מופיד מרעי: לפני כן אני רוצה לדבר על מה שהיה אתמול.

מופיד מרעי: חברים, אתמול עבר חוק, החוק ממדים ללימודים, אני מניח שכולם שמעו על החוק, אני רוצה לדבר דווקא על מי שמנצח, מי ניצח בחוק, בהצבעה הזו.

מופיד מרעי: כפי שנאמר, מי שנמצא בהצבעה הם לא אנחנו, חברי הכנסת, לא הקואליציה, לא האופוזיציה ולא אף אחד מאלה שנמצאים כאן במשכן.

מופיד מרעי: מי שניצח אלו החיילים, אלו הלוחמים שנותנים את נשמתם במשך שלוש שנים, ואתמול הצלחנו לחוקק חוק שיעגן להם לימודים אקדמאים בחינם.

מופיד מרעי: מה קורה לחייל שמשתחרר?

מופיד מרעי: במיוחד בפריפריה, ולא משנה, כמו שאמרתי אתמול מעל דוכן הנואמים בכנסת, אליהו מחצור, שלום מירוחם, זידאן מיאנוח, חדאד מנצרת ומחמוד מרהט ורבים אחרים – כולם חיילים, כולם שירתו, כולם.

מופיד מרעי: סיימו את השירות שלהם וכולם רוצים לבנות את העתיד שלהם ואת הקריירה שלהם.

מופיד מרעי: עד עכשיו היו להם שתי ברירות, שהם עובדים קשה ומתאמצים על מנת לקבל או להשיג מלגה לפעמים בשעות שירות, לפעמים בכל מיני שליחויות כאלה ואחרות, שווקים כאלה או אחרים שמתנים את קבלת המלגה בפעילות ציבורית, חברתית שיווקית כזו או אחרת, וככה הוא שורד לימודיו.

מופיד מרעי: הקשב שלו לא נמצא כל הזמן בלימודים, הקשב שלו נמצא בחלקו איך הוא מחזיר את המלגה, איך הוא דואג לעצמו והחצי השני אם הוא מספיק חזק, אז הוא מצליח ללמוד.

מופיד מרעי: זה במקרה הטוב, אגב, במקרה הרע, הוא מוותר על הרעיון, הוא אומר, מה אני צריך עכשיו ללמוד?

מופיד מרעי: אני אדחה את זה לעוד שנתיים, שלוש, בינתיים אני אנסה למצוא לעצמי פרנסה, אולי אני אתחתן.

מופיד מרעי: בסוף הוא יוצא קירח מכאן ומכאן, בעבודה לא מצליח להסתדר, כי אין לו תואר ותעודה, בסוף חי מהיד לפה.

מופיד מרעי: אני חושב שהיוזמה, והיוזמה הזו התחילה ממזמן, אבל הכסף שהיה, שהחיילים קיבלו את מדים ללימודים, היה בתרומה.

מופיד מרעי: התורמים התחילו להביא את התרומה שלהם, ואתמול המדינה חוקקה חוק, אנחנו חוקקנו, שיבטיח את הלימודים האלה ואת המלגה הזו לחיילים.

מופיד מרעי: אני חושב שזה מעשה מאוד מאוד מבורך, מעשה שיזם אותו שר הביטחון, בני גנץ.

מופיד מרעי: בנוסף, לא ממזמן, לפני חצי שנה, אנחנו הצבענו, העלו את דמי הקיום של החיילים בחמישים אחוז.

מופיד מרעי: כלומר, השכר של החיילים עלה בחמישים אחוז, החיילים הסדירים.

מופיד מרעי: בסוף, אלו הם בנינו, הם אלה שנלחמים למעננו, אנחנו בזכותם נמצאים פה וצריך גם להגיד את זה, וגם לא להתבייש, בין אלה ששירתו בצבא לבין אלה שלא שירתו בצבא.

מופיד מרעי: אז, אנחנו צריכים לתת להם ואני שמח מאוד מאוד שהחוק הזה עבר בצורה שהוא עבר.

מופיד מרעי: הפוליטיקה שיחקה תפקיד ובשעת ההכרעה הייתה בצד החיילים, החיילים היו מעל הכל.

מופיד מרעי: בני גנץ יזם את ההצעה שהמלגה תהיה בגובה של שבעים וחמש אחוז מהשכר, אגב יש את המלגה ואת הפיקדון שהוא יכול להשלים במילא לחייל.

מופיד מרעי: אבל, ההצעה הזו הייתה מקובלת על האופוזיציה, ובסופו של דבר על החוק כולם הצביעו מאה ושבע בעד הקריאה השנייה.

מופיד מרעי: המשותפת התנגדה, תרגיל של המשותפת.

מופיד מרעי: בהצבעה השלישית שהפכו את זה לאמון, אז האופוזיציה נמנעה ובסך הכל החוק עבר ברוב גדול.

מופיד מרעי: שוב, המנצחים הגדולים הם אלו שמגיע להם שתהיה מלגה כזו.

מופיד מרעי: אגב, נשאלתי לגבי מי שלא חייל, אז גם לגבי מי שלא חייל צריך לדאוג למנגנון שכן יבטיח לו לימודים.

מופיד מרעי: אני בכלל בעד לימודים אקדמיים חינם, במיוחד באזור הפריפריה, בישובים שהמצב הסוציואקונומי שלהם נמוך.

מופיד מרעי: אני בוחן את הצעות החוק בנושא הזה, מה היה, מה יהיה ואם אפשר לקדם את זה, אפילו בחוק.

מופיד מרעי: אבל, בסך הכל אנחנו כן רוצים להסתכל על האוכלוסיות החלשות ועל הישובים החלשים ולחבר את הפריפריה למרכז.

מופיד מרעי: מעבר לחיילים שאמרתי, יש חיילים במרכז, יש עולים חדשים, חיילים בודדים, לכולם אנחנו צריכים לדאוג ואני חושב שאתמול היה צעד מאוד מאוד מבורך.

מופיד מרעי: הנושא השני שארחיב עליו, זכריא, הצ'רקסיים נמצאים בשני ישובים האחד ריחאניה והשני כפר כמא.

מופיד מרעי: כפר כמא היא מעוצה מקומית, ריחאניה שייכת למועצה האזורית, שני הישובים האלה מנהלים חיי קהילה.

מופיד מרעי: הייתי באירוע במוצאי שבת, התרגשתי מאוד להיות באירוע האזכרה.

מופיד מרעי: למדתי שם שהאירוע, מבחינתי, הוא מעבר לערב הזיכרון, יש בו גם אמירה.

מופיד מרעי: אמירה שעם שסבל ועם שחלקו הגדול נרצח, וכמי שהיה נציג של כנסת ישראל במצעד החיים בפולין לפני שלושה שבועות, ומי שהיה עוד ב-2007 עוד, מפקד צוות במשלחת עדים על מדים במחנות ההשמדה בפולין.

מופיד מרעי: ראיתי את הזוועות שהיו שם ואני אומר, כולנו כבני אדם וכבני אנוש, אנחנו צריכים להגיד מה שנאמר במצעד החיים, לעולם לא עוד.

מופיד מרעי: מדינת ישראל היום חזקה, והעוצמה של מדינת ישראל מבטיחה לנו שלא יהיה רצח עם באזור ההשפעה של המדינה.

מופיד מרעי: על מנת שגם הצ'רקסיים וגם האחרים יהיו חזקים, דיברתי על הברית שקיימת בין הדרוזים לצ'רקסיים, כחלק מעוצמתה של המדינה.

מופיד מרעי: ככל שאנחנו יכולים להשפיע על מקבלי ההחלטות שלא יהיה איום קיומי, כזה או אחר, על עם כזה או אחר, אנחנו צריכים להיות חזקים, חזקים בתוכנו, חזקים בתוך מדינת ישראל.

מופיד מרעי: אני חושב שהנושא הזה כן קיים וכן יש לנו השפעה על מקבלי ההחלטות שלא יהיו שוב אירועים שכאלה.

מופיד מרעי: אז, ליבנו עם החבר'ה הצ'רקסיים ואנחנו נעבור לדיון.

מופיד מרעי: בנושא הזה כמובן נרחיב כאשר זכריא יגיע, ונחזור לדיון המרכזי שלנו.

מופיד מרעי: הדיון המרכזי שלנו הוא ישיבת מעקב, אחרי שהתקיימה כאן ישיבה קודמת בנושא עין אל-אסד וריחאניה, ואני מבקש כאן, גם יושב הראש המועצה סופר שאני מאוד מאוד מוקיר אותו ומעריך אותו מאוד, יהיה איתנו בזום.

מופיד מרעי: הם בדרך, חלקם תקועים ומי שיגיע לפה זה בסדר.

מופיד מרעי: אני מבקש להתמקד בנושאים, לא לספר מה היה, אלא לאן התקדמנו, ממש בטבלה.

מופיד מרעי: אני מבקש לשמוע את סופר, עין אל-אסד, עד אז יגיע עזיז יושב ראש הוועד של ריחאניה יחד עם זכירא.

מופיד מרעי: משרד הפנים נמצא איתנו, נשמע את משרד הפנים על הדברים שאמרנו כאן.

מופיד מרעי: כי, אנחנו ביקשנו את הדיון ולא קיבלנו חומר, אמרו לי ששלחו, כרגע זה מסמך.

מופיד מרעי: זה מסמך ששולחים אותו באמצע הדיון, כמובן אי אפשר לעקוב אחרי המסמך הזה, זה לא נכון גם דחינו אותם לדיון כזה.

מופיד מרעי: מבחינתי, המסמך קיים, כלומר הגיע אבל הוא לא רלוונטי לדיון הזה.

מופיד מרעי: צריכים ללמוד אותו.

מופיד מרעי: בבקשה.

עבדאלה סלאמה: שלום לכולם.

עבדאלה סלאמה: אני יושב ראש ועד מקומי עין אל-אסד.

עבדאלה סלאמה: ראשית, אני רוצה לשתף אתכם במה שהיה לי היום, אני כמעט חמש שעות על כביש.

עבדאלה סלאמה: אני התאמצתי כי חשוב לי לייצג את הישוב שלי, לכן אני עשיתי את המקסימום על מנת להגיע.

מופיד מרעי: אני קוטע אותך.

מופיד מרעי: למרבה האירוניה, באתי לפה מדיון על כביש שש לכיוון צפון ועל תשתיות תחבורה לכביש שש בוועדה לפניות הציבור של חברת הכנסת יעל בן משה.

מופיד מרעי: דווקא על הנושא הזה דיברנו היום וכולם תקועים.

עבדאלה סלאמה: אני מקווה שיהיה יותר טוב.

עבדאלה סלאמה: ראשית, אני רוצה להודות לך, אדוני יושב הראש, חבר הכנסת מר מופיד מרעי, למנהל הוועדה, לצוות ולכל העוזרים.

עבדאלה סלאמה: אני רוצה להודות למי שנמצא מחברי הכנסת, מי שמשתתף איתנו, לנציגי משרדי הממשלה, לראשי הרשויות של המועצות הדרוזיות.

עבדאלה סלאמה: בפעם האחרונה התכנסנו ב-25 בינואר 2022, דנו בכל מיני נושאים.

עבדאלה סלאמה: בגדול, אני יכול להגיד לכם בלב שלם שמאז עד עכשיו, עברו ארבעה חודשים, לא התקדמנו בשום צעד ובשום סעיף.

עבדאלה סלאמה: המצב כאילו תקוע, הזמן כאילו נשאר אותו זמן מאז עד עכשיו.

עבדאלה סלאמה: עין אל-אסד ידוע שהוא ישוב שהוא מוזנח שנים רבות, ולכן דרושים הרבה תקציבים והשקעה, על מנת לייצב אותו, על מנת להגיע למשהו נורמלי שאפשר באמת לחיות, זה בנוסף למיקום.

עבדאלה סלאמה: המיקום, עין אל-אסד נמצא במדרון של הר וטופוגרפית הוא הררי מאוד.

עבדאלה סלאמה: לכן, נדרשת השקעה רצינית והרבה תקציבים בכל פרויקט, אפילו כל פרויקטור קטן נדרשים שם מיליוני שקלים על מנת לבצע, גם בגלל הדלילות וגם בגלל האופי.

עבדאלה סלאמה: כלומר, כבישים צרים ויש הרבה הרבה מכשולים שדרושים מאיתנו הרבה מאמץ, השקעה והרבה תקציבים.

עבדאלה סלאמה: ברשותכם, בהתחלה אני אשמח להזכיר ולדבר גם על העניין התחבורתי.

עבדאלה סלאמה: העניין התחבורתי אצלנו הוא קריטי מאוד.

עבדאלה סלאמה: יותר מתשעים אחוז מהישוב, מהבתים לא מגיע אליהם תחבורה ציבורית, אוטובוס לא מגיע.

עבדאלה סלאמה: בסך הכל, אוטובוס מגיע לשכונה הראשונה הכי קרובה לכביש הראשי ושם מסתובב וחוזר.

עבדאלה סלאמה: בכלל, ישנה שכונה שלמה, צפונית לישוב, גם רכב פרטי לא יכול להגיע.

עבדאלה סלאמה: משמעות הדבר היא מאוד מאוד רצינית, אוטובוס לא יכול להגיע.

עבדאלה סלאמה: זאת אומרת, גם משאית הובלה לא יכולה להגיע.

עבדאלה סלאמה: ילדים וסטודנטים צריכים ללכת מרחק של מאות מטרים, על מנת להגיע לתחנה הקרובה של האוטובוס, אם זה בקיץ, אם זה בחורף, זה בעייתי מאוד.

עבדאלה סלאמה: בן אדם עם רכב פרטי לא יכול להגיע אליו לבית.

עבדאלה סלאמה: כאשר הוא קונה קילו עגבנייה, הוא צריך לקחת אותה מאות מטרים על מנת להגיע.

עבדאלה סלאמה: שלא נדבר על אמבולנס, אם חלילה מישהו צריך איזה אמבולנס, איך אפשר לשנע אותו?

עבדאלה סלאמה: איך אפשר להגיע מהבית עד המפגש עם האמבולנס?

עבדאלה סלאמה: לכן, הדברים האלה הם מאוד קריטיים.

עבדאלה סלאמה: עקב הסיבה הזו, משרד התחבורה לפני שנה העמיד לרשותנו חברה של נתיבי איילון.

עבדאלה סלאמה: לפני יותר משנה החבר'ה הגיעו אלינו ועשו מיפוי צרכים מבחינה תחבורתית, והגיעו למסקנה שעל מנת לפתור באחוזים מאוד רציניים, כמעט במאה אחוז, את התחבורה הציבורית ואת התחבורה הפרטית בעין אל-אסד, צריך לבצע שני פרויקטים מרכזיים שעל אף אחד מהם אי אפשר לוותר.

עבדאלה סלאמה: אחד הפרויקטים הוא כביש הגישה עד לחצר המרכזית, שאני קורא לה כיכר המעיין, זה פרויקט אחד.

עבדאלה סלאמה: הפרויקט השני הוא מכיכר המעיין, עולה מערבה, צפונה ואחר כך הולך מזרחה וחוזר בחזרה לכיכר המעיין.

עבדאלה סלאמה: אלה הכבישים שהיום בתכנית המתאר מסומנים כביש שש, שמונה, שבע ושבע עשרה, הראשון הוא כביש אחד וכיכר המעיין.

עבדאלה סלאמה: שני הפרויקטים האלה נמצאים בתכנית המתאר, ניתן לבצע אותם כבר מחר.

מופיד מרעי: נדמה לי שאנחנו דיברנו על זה גם - - -

עבדאלה סלאמה: נכון.

עבדאלה סלאמה: בגלל חשיבות העניין אני מחדד את זה כמה זה קריטי.

מופיד מרעי: ברשותך, על מנת שבאמת נתקדם, מאחר שלא נחזור גם על דברים שהיו בפעם הקודמת, אני אחזור לפתיח שלך.

מופיד מרעי: שמענו את הכאב שלך גם פה וגם בדיונים הקודמים פעמיים ואתה מציג את הדברים, את העובדות, אתה יושב ראש הוועד בעין אל-אסד.

מופיד מרעי: אתה פותח את הדיון ואומר שמאז שישבנו פה בוועדה לא התקדם כלום, כי בזמנו סיכמנו שאתה תשב יחד עם ראש המועצה האזורית מר סופר, על מנת לקדם את הדברים, גם המנכ"לית שמעה והייתה בנושא הזה, היה גם נציג של משרד השיכון.

עבדאלה סלאמה: בסדר, בנקודה הזו אני אנסה לחדד.

מופיד מרעי: שנייה.

מופיד מרעי: אני גם רוצה להוביל את הדיון, כי בסופו של דבר אנחנו יודעים מה הן הבעיות.

מופיד מרעי: הדיון הזה הוא דיון מעקב.

מופיד מרעי: אתה אומר לי תשמע, קבענו דיון, היינו פה, התייצבנו, אמרנו ואתה עושה דיון מעקב ובסופו של דבר עדיין לא התקדמנו ואנחנו לא שם.

מופיד מרעי: השאלה אם זו ההגדרה הנכונה, כי תיכף אנחנו רוצים לשמוע את ראש המועצה.

עבדאלה סלאמה: אני רוצה לחדד משהו, בדרך בתקופה הזו היה גם פסח, היה ל"ג בעומר, היו כמה דברים, הייתה את הפגרה של הכנסת.

עבדאלה סלאמה: היו כמה דברים, אז יכול להיות שמנעו להתקדם בכל הנושא.

עבדאלה סלאמה: בשבוע האחרון היה לי התקשרות עם ראש המועצה - - -

מופיד מרעי: דיברתם?

עבדאלה סלאמה: כן, דיברנו.

מופיד מרעי: יופי.

עבדאלה סלאמה: אנחנו אמורים לקיים יחד איתו, ומה שהבנתי - - -

מופיד מרעי: אוקיי.

מופיד מרעי: אתה איתנו פה.

מופיד מרעי: בוא נשמע את ראש המועצה, אחרי זה נעבור למשרד הפנים ולאחר מכן לריחאניה.

מופיד מרעי: משרד הפנים, בבקשה.

סלאח חוטבא: שלום לכולם, אני סגן הממונה על מחוז צפון במשרד הפנים.

מופיד מרעי: היית בדיון הקודם, נכון?

סלאח חוטבא: כן, היינו.

סלאח חוטבא: אנחנו קיבלנו את כל נושא התלונות ולאורך כל הדרך, כמו שאמר גם, חגים שהיו וזה, אז בהזדמנויות שיכולנו ככה לבדוק עם המועצה, את כל הנושא הזה של הקידום של הטיפול בכל הנושאים החשובים שהועלו על ידי יו"ר הוועד.

סלאח חוטבא: בנוסף, אתמול הייתה לי שיחה אישית, ככה כדי להבין ממנו, לשמוע אותו אישית ואיך הוא מציג את כל הדברים ועל כל הנושא הזה של איך להגיע לאיזה שהוא מתווה, שבאמת יקדם את ענייני הוועד המקומי עין אל-אסד.

סלאח חוטבא: אז, הדיווח שקיבלתי מהמועצה ויכול להיות שהם גם יפרטו כאשר יעלה עמית, שהמוקד שלהם יכול להראות על פניות שטופלו מצדו של הוועד.

סלאח חוטבא: בנוסף, היו גם נושאים של הצפות וזרימת ביוב בכביש, אז הם שולחים את הביוביות בתדירות מסוימת בשבוע, על מנת שבאמת הדברים האלה יטופלו.

סלאח חוטבא: כמובן, שיש גם נושאים שהם טעונים תקציבים ואיוש של תקציבים ייעודיים לפיתוח ואלו כבר סדרי גודל שהם מחייבים איזו שהיא התכנסות לשולחן עגול של הוועד עם המועצה.

סלאח חוטבא: עד כמה שנדרש אנחנו גם ניתן את מעטפת הסיוע, כי היות וכל הנושא של שירות לתושב ועל אחת כמה וכמה במועצה האזורית, כשהיא מטפלת בכמה וכמה ועדים, הוא נושא שהוא אומנם פנימי, אבל גם קשור למשרד הפנים.

סלאח חוטבא: בדרך כלל, הכניסה של משרד הפנים היא צפה מהשטח, ובסך הכל זה נושא פנימי שהוא בתוך המועצה ואנחנו פשוט רוצים לדאוג שהוועד כן יקבל את השירות, כמו שכל הוועדים האחרים יקבלו, וזה הכיוון.

מופיד מרעי: מהנתונים שאתם בדקתם, האם עין אל-אסד מקבלת שירותים פחות מאשר ישובים אחרים של המועצה?

מופיד מרעי: לא בהשוואה לריחאניה, בהשוואה לישובים אחרים, לפרוד, למשל.

מופיד מרעי: אני לא מכיר את כל הישובים שם, ספסופה, למשל?

סלאח חוטבא: אז, זהו, עוד פעם, בדיקה של לבוא ולבדוק את כל השירות שניתן לכל הוועדים, זו בדיקה שהיא לא נעשתה, כי רמת השירות גם קשה למדוד את הנושא הזה.

סלאח חוטבא: בסוף, ישנו מודל דו רובדי, שאנחנו גם ליווינו את המועצה בשנים האחרונות בפרויקט אירגוני, של לחזק את המודל הדו רובדי ולתת את הוועדים, עד כמה שניתן, את היכולת גם לטפל בדברים ולהציף אותם.

סלאח חוטבא: בנוסף, אני יודע שהוועד פנה למועצה לקבל נתונים של השקעות.

מופיד מרעי: אתם משרד הפנים במחוז צפון שאמון על הישובים, נראה לכם שההתנהלות תקינה?

מופיד מרעי: מה אתם אומרים?

מופיד מרעי: מה העמדה שלכם?

מופיד מרעי: כי, טענות תמיד יהיו, אין מה לעשות.

סלאח חוטבא: במקביל לטענות האלה, יש לי גם טענות כמעט מכל הוועדים, מהרבה ועדים גם במרום גליל וגם - - -

מופיד מרעי: לכן, אתם שמרכזים את הכל, האם זה נורמלי?

מופיד מרעי: האם זה א-נורמלי?

מופיד מרעי: בואו תכוונו אותנו, תגידו לנו איפה אנחנו נמצאים.

סלאח חוטבא: שוב פעם, יש לוועד גם את הכלים, לא עצמו, מהתקציבים שהמועצה מקצה וכמובן הראות ממשלתיות מועברות לממש את הדברים.

סלאח חוטבא: אז, קיבלנו גם דיווח מהמועצה לגבי השעות שניתנו על ידי הממשלה לעין אל-אסד, שמרביתן באמת יש דברים - - -

מופיד מרעי: מיושמות הלכה למעשה?

סלאח חוטבא: מיושם ובביצוע ויש כאלה שהן לקראת הסוף.

סלאח חוטבא: גם בהחלטת הממשלה 959 ו-4798, האחרונות, כל הזמן גם קיבלנו דיווחים על מימוש הפרויקטים שהוקצו לישובים - - -

מופיד מרעי: למה הנתונים האלה לא נמצאים פה בוועדה?

מופיד מרעי: לנו יש את הנתונים האלה?

סלאח חוטבא: לא התבקשנו, אז אנחנו ככה מקבלים את זה בשוטף.

מופיד מרעי: לא, אני שואל עכשיו את כל משתתפי הדיון, אם זה בזום או אם זה פה.

איתן כהן: ברשותך, אני מנהל יחידת התקציבים במשרד הפנים.

מופיד מרעי: משרד הפנים לא במחוז צפון?

איתן כהן: כן, משרד הפנים.

איתן כהן: סלאח שלנו הוא אדם של מיקרו, שמכיר ככה גם את הרשויות וגם את הוועדים.

איתן כהן: אני בא מתפיסה שהיא מטה ומאקרו.

איתן כהן: חשוב לציין שזה הוא נתון שחשוב לקבל אותו מהמועצה.

איתן כהן: כמשרד אנחנו לא מתערבים לרשות מקומית בהקצאות בין הישובים.

איתן כהן: הרי, מישהו יקבל יותר ומישהו פחות, וזו החלטה בסוף - - -

מופיד מרעי: אלו פרמטרים פנים רשותיים.

איתן כהן: נכון.

איתן כהן: זה נתון שהוא חשוב, ואני מבין שהוא מעניין אתכם ונכון לדרוש אותו, אבל זה פחות בעולם שלנו.

איתן כהן: אלא, אם יש איזה שהוא עיוות גס, ובמידה ויש עיוות גס, זה משהו שאנחנו יכולים לברר, אבל בטח שלא להנחות, בוא תשקיע פה יותר ושם פחות.

איתן כהן: החלטת הממשלה, במהותה, גם הקודמת וגם הקיימת, נועדה כתגבור לתקציבים הקיימים לוועדים האלה.

איתן כהן: את זה אנחנו כן מבררים ומוודאים, כי זה בסמכות שלנו, בעולם שלנו.

מופיד מרעי: ואתם אומרים משרד הפנים, אתה יכול להגיד לי אם כל התקציבים עברו, הכל בסדר?

מופיד מרעי: או שקשה לך לתת לי נתון מדויק.

איתן כהן: בטח, בטח.

איתן כהן: כל מה שהיה בהחלטת ממשלה 959 עבר במלואו גם השוטף - - -

מופיד מרעי: לרשות?

איתן כהן: לרשות המקומית.

איתן כהן: אנחנו עובדים אל מול הרשות המקומית, והרשות המקומית גם הצהירה בפנינו - - -

מופיד מרעי: בסדר, זו כבר עבודה של המחוז לוודא שהתקציב שלכם עבר, הוא מגיע ליעד שלו ולא הולך למקום אחר.

מופיד מרעי: אנחנו צריכים לקבל - - -

איתן כהן: נכון.

איתן כהן: מה שמעניין יותר ורלוונטי יותר היא החלטת הממשלה הטריה.

איתן כהן: חשוב לציין שמה שטופל כרגע הוא השוטף והפיתוח של שנת 2021, כאשר המצב במרום גליל הוא ייחודי לטובה.

איתן כהן: זאת אומרת, כל רשות מקומית שקיבלה את הכסף בסוף שנה, בעצם קיבלה את הכסף והיא לא יכולה פתאום ליעד אותו בסוף שנה.

איתן כהן: אבל, במרום גליל, מה עם עשו?

איתן כהן: עשו משהו ייחודי, את הכסף שהם קיבלו - - -

מופיד מרעי: אתה מדבר על השוטף, אתה לא מדבר על התכנית הכלכלית של - - -

איתן כהן: אני מדבר על השוטף.

איתן כהן: לא על התכנית הכלכלית - - -

מופיד מרעי: תיכף אנחנו נשמע מהמנהלת של הרשות הכללית של הישובים הדרוזים, מה עבר ומה לא עבר.

איתן כהן: נכון.

איתן כהן: אני יכול לציין, למעט תגבור הפיתוח שהוקצה בשנה הקודמת, התגבור של הפיתוח - - -

מופיד מרעי: שזה על חשבון 959?

איתן כהן: לא על חשבון.

איתן כהן: תקציב ייעודי מההחלטה, זה כן הוקצה בשנת 2021.

איתן כהן: בשנת 2022 טרם בוצעה ההקצאה, אבל השוטף, רק אשלים ברשותך את המשפט, הם שמו את הכסף בצד לסיכום מול הוועדים על איך לנצל אותו.

מופיד מרעי: ברור לי.

מופיד מרעי: כלומר, המצב שלנו דומה לשאר הישובים, כי ההקצאות עוד לא עברו.

איתן כהן: נכון.

מופיד מרעי: כאשר דיברנו בדיון הקודם על תוכניות המתאר המפורטות, אז השאלה הייתה מאוד פשוטה, קיבלתם תקציב לתכנון, ראשי הרשויות אמרו זהו, לא קיבלנו כלום.

מופיד מרעי: פה, גם מהתכנית הכלכלית החדשה, הישוב דרך מרום הגליל, לא קיבל, אלא אם כן נשמע את ראש המועצה אומר אחרת.

מופיד מרעי: מנכ"לית המועצה, בבקשה.

קרן פטל: שלום.

מופיד מרעי: עמית בדרך לכאן?

קרן פטל: כן, עמית בדרך אליכם, הוא באוטו.

קרן פטל: ניסיתי גם להשיג אותו כמה פעמים.

מופיד מרעי: כן, יש תאונה בכביש שש.

מופיד מרעי: גם זכריא, גם עזיז, יושב ראש הוועד, כולם תקועים.

מופיד מרעי: יכול להיות שיעלו בזום.

מופיד מרעי: קרן, אנחנו עשינו פה דיון והדיון זה דיון מעקב.

מופיד מרעי: אנחנו ביקשנו את הנתונים ולא קיבלנו שום נתון עד לדיון עצמו.

מופיד מרעי: אם יש דברים שאת יכול להאיר את עניינו, תגידי לנו.

קרן פטל: כן, אני אשמח.

קרן פטל: אז, באמת ב-26 בינואר, נדמה לי לאחר הדיון שאתה קיימת, ישב ראש המועצה עם שני הוועדים, עם כל אחד מהוועדים.

קרן פטל: הם בעצם שרטטו את העדיפות שלהם לאילו פרויקטים הם מבקשים לקדם, אני מדברת על החלטת הממשלה 716.

קרן פטל: כתבנו את הדברים על פי הפרמטרים שנוסחו בהחלטת הממשלה.

קרן פטל: בהחלטת הממשלה הזו נקבע כי המועצות, הרשויות צריכות להמתין לעבודה בין משרדית של משרד הפנים ומשרד האוצר, אתה בטח מכירים את הנוסח טוב ממני.

קרן פטל: המתנו לזה וביקשנו ממנכ"ל משרד הפנים להיפגש איתנו.

קרן פטל: בסופו של דבר, הפגישה התקיימה ב-14 במרץ, ואז בעצם נאמר לנו מה שפחות או יותר איתן אמר כרגע בדיון, תקשיבו אנחנו לא מתערבים לכם, למרות שהחלטת הממשלה כותבת משהו אחר, אבל אני לא נכנסת לזה.

קרן פטל: הם אמרו, אנחנו לא מתערבים לכם, מה שכתבתם במכתב וסיכמתם עם הוועדים, זה נראה לנו בסדר גמור.

קרן פטל: הדבר היחיד למועצה הסוברנית לממש את זה, להתחיל את הקידום של זה, שאנחנו משרד הפנים צריכים להגיד לכם, הוא איך התקציב הזה מתחלק.

קרן פטל: הרי, קיבלנו איקס, נדמה לי שלושה מיליון ושלושים אלף שקלים, איך הוא מתחלק בין שני הישובים לפי הפרמטרים.

קרן פטל: אז, עכשיו איתן מחדש לי - - -

מופיד מרעי: אתם קיבלתם את התקציב בפועל או קיבלתם - - -

קרן פטל: הנה, הגזברית כבר היא יכולה להגיד.

מופיד מרעי: עכשיו, במידה ונכנס תקציב, תעשו גם הבחנה.

מופיד מרעי: לשני דברים אני מבקש שתענו לי, אחד, האם מהתכנית הכלכלית של הדרוזים והצ'רקסיים עבר תקציב בפועל אליכם?

מופיד מרעי: האם הוא שוטף?

מופיד מרעי: כי אנחנו לא מדברים פה על השוטף - - -

קרן פטל: התכנית הכלכלית אתה מתכוון ל-716, נכון?

מופיד מרעי: 716 ברור.

מופיד מרעי: האם התקציב שעבר הוא תקציב שוטף או תוספתי, ותוספתי למה הוא מיועד?

מופיד מרעי: ומה הישובים בפועל?

מופיד מרעי: אילו אשרות הגיעו לישובים?

מופיד מרעי: בבקשה, תנו לי תשובה.

קרן פטל: אוקיי, יש כאן כמה שאלות על חלק תענה הגזברית, על השתיים ועל התוכן אני אענה.

קרן פטל: אז, רגע תדברי רק על העניין של מה נכנס ואיפה הוא שמור.

חנה שטיין: נכנס בסוף חודש דצמבר 2021 שלושה מיליון שלושים שמיועד לשני הישובים ביחד, להוצאות מוניציפאליות תוספתי של הישובים.

חנה שטיין: אנחנו רשמנו את זה בקרן מיוחדת, זה מחכה להחלטות של הרשות עם הישובים, ההנחיות שייתנו לי - - -

קרן פטל: זה כבר לא מחכה להחלטות, זה מחכה ליישום.

קרן פטל: כמו שאמרתי, ב-26 בינואר - - -

מופיד מרעי: דקה.

מופיד מרעי: את אומרת הגיע שלוש וחצי מיליון שקל לשני הישובים?

חנה שטיין: שלוש שלושים.

קרן פטל: שלוש שלושים לשני הישובים.

קרן פטל: זה שמור בקרן נפרדת ולא מתערבב עם כספים אחרים.

מופיד מרעי: שנייה, זה ברור לי.

מופיד מרעי: אני אשאל אתכם ותתנו לי תשובות, כי בסוף אני צריך - - -

קרן פטל: כן, אבל שאלת אותנו את השאלה ולא השלמנו את התשובה.

מופיד מרעי: אני עוד פעם אומר, התקציב שהגיע, אתם אומרים, זה הגיע שלוש נקודה, זה עדיין לא הועבר לפרויקטים, זה ממתין בסופו של דבר להחלטה של הוועדים אל מול היושב ראש.

קרן פטל: לא, זה לא ממתין להחלטה של הוועדים, זו השלמה של - - -

מופיד מרעי: של המועצה.

קרן פטל: גם לזה לא.

מופיד מרעי: אנחנו מקבלים בברכה גם את הוועדים של ריחאניה, זכריא.

מופיד מרעי: בגלל שאתם התעכבתם, אנחנו כבר התחלנו.

מופיד מרעי: כן, נשמע את קרן ולאחר מכן נחזור.

קרן פטל: אז אני אומרת, זה לא ממתין לשום החלטה.

קרן פטל: ב-26 בינואר ישבנו עם הוועדים ובצורה משותפת קיבלנו את בקשותיהם לאילו דברים הם רוצים לייעד, כל אחד לפי הדברים שחשובים לו.

קרן פטל: בנוסף, במקביל ב-14 במרץ, אחרי הפגישה אצל מנכ"ל משרד הפנים, הבנו שאנחנו סוברנים להתחיל בביצוע, על אף מה שכתוב בהחלטת הממשלה, שהם צריכים לעשות תיאום עם האוצר ולהודיע לנו בכתב.

קרן פטל: לא משנה - - -

מופיד מרעי: בסדר, הנהלים ברורים לי.

מופיד מרעי: למה אתם כרשות מייעדים את הכסף?

קרן פטל: בשלב הנוכחי, אנחנו התקדמנו עם ריחאניה בהתאם לתעדוף שלהם עם גיוס מתכנן.

קרן פטל: אנחנו אתמול כבר קיבלנו כמה הצעות לגיוס מתכנן להחלפת מדי המים בישוב.

קרן פטל: בנוסף, לגיוס יועץ לרישות מצלמות אבטחה בישוב.

קרן פטל: בעין אל-אסד, לפי התעדוף של הישוב, אנחנו מתקדמים לגיוס מתכנן לשדרוג והשלמת מערכות כיבוי אש ואת מערכות המים בישוב, זה גם תעדוף שלהם.

קרן פטל: ברגע שיגויס מתכנן, זה בוועדות השלושה, זה בדרך כלל לוקח משהו כמו עשרה ימים.

קרן פטל: לאחר שהמתכנן ישלים את התכנון - - -

מופיד מרעי: שנייה פספסתי אותך.

מופיד מרעי: בריחאניה את אומרת תכנית להידרטיים לכיבוי אש?

קרן פטל: לא, לא.

קרן פטל: זה בעין אל-אסד.

מופיד מרעי: בעין אל-אסד, סליחה.

מופיד מרעי: ריחאניה הבנתי, לגבי מערכות כיבוי אש, ההידרטיים לכיבוי אש, ומה הנושא השני בתעדוף?

קרן פטל: לא, זה הנושא המרכזי שעין אל-אסד נתן.

קרן פטל: ברגע שנדע את היקפי הביצוע שלו, אז הם יוכלו לדעת אם ייתנו להם ישירות.

מופיד מרעי: יש שם תכנית?

מופיד מרעי: או שהם צריכים לתכנן את הכל מחדש?

קרן פטל: לא, מגייסים עכשיו יועץ להכנת תכנית.

מופיד מרעי: אוקיי, תודה רבה לך.

קרן פטל: רק להשלים את העדכון, שבעצם בשני הישובים, כמובן משרד הפנים הבהיר את זה ואנחנו כרשות מחויבים לזה.

קרן פטל: אנחנו מחויבים לכל שאר החוקים, זאת אומרת, למשל, חוק הנגישות, חוק הבטיחות.

קרן פטל: כמובן אנחנו מתוך התקציב הזה הודענו גם לוועדים והם יודעים את זה, יבוא יועץ נגישות, יבדוק את נגישות מבני הציבור.

קרן פטל: כל שאר הדברים, הכל יבוצע וימשיך להיות מבוצע בתיאום.

קרן פטל: על מנת להגדיל את היכולת שלנו לבצע את זה בקצב מיטבי, בהסכמה עם הוועדים, אנחנו ניקח פרויקטור, מהנדס שיהיה רק לנושא הזה, שיקדם את הנושאים האלה מא' ועד ת'.

מופיד מרעי: אוקיי, תודה רבה, קרן המנכ"לית של מרום גליל.

מופיד מרעי: שלום סופר, הגעתם?

מופיד מרעי: אני מבין שעברתם ככה מסע תלאות, ארבע שעות למרבה האירוניה.

מופיד מרעי: אז, אנחנו באמת מקבלים את הוועד, את סופר וגם את ראש המועצה בכפר כמא בברכה.

מופיד מרעי: אנחנו פשוט התחלנו את הדיון.

מופיד מרעי: אני אחזור קצת על הדברים שאמרתי, חשוב שאתם תשמעו אותם ואיפה כבר הגענו בדיון עצמו.

מופיד מרעי: התחלתי בזה שלמרבה האירוניה בוועדה לפניות הציבור, אנחנו דנו על כביש שש, ההרחבה שלו לכיוון צפון מיעל רון בן משה, יושבת ראש הוועדה לפניות הציבור.

מופיד מרעי: דיברנו על איך בסופו של דבר אנחנו הופכים את הגליל ואת הצפון לנגיש יותר ושלא נתקע בפקקים.

מופיד מרעי: לא יכול להיות שתושב ריחאניה או חורפש, לקח לי ביום ראשון שעבר ארבע שעות בבוקר וארבע לפנות בוקר, להגיע לפה ארבע שעות.

מופיד מרעי: אבל, תבורכו על עצם הנכונות להגיע לכאן בצורה פיזית, זה מצביע על החשיבות של הדיון.

מופיד מרעי: תראו חברים, אנחנו פתחנו את הדיון, ואני לא אחזור על הדברים שאמרתי, בשני דברים.

מופיד מרעי: אחד, ביום שבת העדה הצ'רקסית ציינה את רצח העם הצ'רקסי באירוע, לדעתי, מאוד מכובד ומכבד.

מופיד מרעי: אמרתי את מה שיש לי להגיד באירוע עצמו.

מופיד מרעי: מעבר לכך, יום הזיכרון של רצח העם, אני ראיתי בזה אמירה שגם הצ'רקסיים לא מוכנים ויעשו את הכל שלא יהיה מצב של רצח העם.

מופיד מרעי: על מנת לעשות את זה, במיוחד קבוצות אתניות קטנות יחסית, צריך להתעצם.

מופיד מרעי: אז, נכון היחסים בין הדרוזים לצ'רקסיים קיימים עוד מלפני קום המדינה ונמצאים ביחד וזה מוסיף עוצמה לעוצמה.

מופיד מרעי: המיצוב שלנו והמיקום שלנו במדינת ישראל של העם היהודי, חזקה.

מופיד מרעי: אנחנו יכולים להשפיע על מקבלי ההחלטות, אנחנו חלק מבניין הכוח, ההתעצמות והעוצמה של המדינה, זה יכול להקנות לנו יכולת להשפיע על מקבלי ההחלטות שדבר כזה לא יקרה.

מופיד מרעי: אני אשמח מאוד, תיכף שאני אסיים, להעביר את רשות הדיבור ליושב ראש הקהילה הצ'רקסית בארץ, ראש המועצה, ידידי הטוב, זכריא.

מופיד מרעי: לאחר מכן, נחזור ככה לדיון.

מופיד מרעי: הנושא השני שדיברתי עליו, זכריא, סופר, הוא על החוק שהעברנו אתמול.

מופיד מרעי: אתמול אנחנו עד שלוש לפנות בוקר העברנו את החוק ממדים ללימודים, כמו שאמרתי, המרוויחים והמנצחים העיקריים, הם לא בכנסת, לא במליאה ולא בשום מקום.

מופיד מרעי: הם החיילים שלנו ולכולנו יש חיילים שנמצאים בשדה הקרב, נמצאים במשמרות שלהם ובסוף כאשר הם משתחררים, אין מי שיחבק אותם שיוכלו ללמוד.

מופיד מרעי: אני חושב שההצעה, שבסופו של דבר, הניח אותה בני גנץ, לגבי קידום החוק והפשרה שהייתה, במקום שישים ושש אחוז, שזה יהיה שבעים וחמש אחוז, בהתאם להסתייגות של האופוזיציה, זו הייתה הפשרה הנכונה.

מופיד מרעי: החוק עבר בקריאה שנייה, 107, כמובן כולם תמכו בחוק.

מופיד מרעי: זה מוכיח שהחיילים שלנו הם מעל הפוליטיקה.

מופיד מרעי: הצבעה השלישית, כי המשותפת שמתנגדת לכל דבר, הפכו את זה להצבעת אמון אז ההצבעה הייתה בעצם היא שהאופוזיציה נמנעה, חוץ מהמשותפת שהתנגדה והחוק עבר.

מופיד מרעי: אני שמח על זה שהחוק עבר, לטובת הבנים שלנו.

מופיד מרעי: אני מזכיר לכולם שבתחילת השנה גם דמי הקיום הוכפל ואני חושב שבאמת שר הביטחון יבורך על המעשה, על המהלכים האלה ועל המעשים וגם על מה שעשה אתמול.

מופיד מרעי: כאשר צריך להתפשר, צריך להתפשר על מנת שבסוף הצבא והבנים שלנו יהיו מחוץ לכל מחלוקת ויהיה עליהם קונצנזוס, אז אני שמח שזה עבר והייתי חייב להגיד את זה.

מופיד מרעי: בבקשה, זכריא.

מופיד מרעי: אנחנו התחלנו מהמנכ"לית שלך שהתייחסה לדברים שהעלו על עין אל-אסד, נשמע אחרי זה את הוועד ואני מציע ככה בסוף שאתה תסכם ואנחנו נסכם את הדברים.

מופיד מרעי: בבקשה.

זכריא נאבסו: קודם כל, תודה על ההזדמנות שאנחנו נשמי את זעקתנו וגם בקשתנו בפני הוועדה.

זכריא נאבסו: בנוגע לכל הסיפור של רצח העם הצ'רקסי, אנחנו כל ה-21 במאי מציינים יום זיכרון להשמדה ברצח העם הצ'רקסי בכל העולם, זה לא רק בכפר כמא ובריחאניה, אלא בחמישים מדינות.

זכריא נאבסו: איפה שיש פזורה צ'רקסית, שלצערי, לפני מאה חמישים ושמונה שנה אחרי שנרצחו מעל חמישים אחוז מהעם הצ'רקסי, וגורש מהיתרה תשעים אחוז לכל מדינות תבל, אם זו תורכיה, אם זה מזרח התיכון, אם זה אירופה.

זכריא נאבסו: לצערי, היום אנחנו מפוזרים בתפזורת של חמישים מדינות בעולם.

זכריא נאבסו: הציפיה שלי, כי אנחנו כעדה וקהילה שהיא שותפת גורל עם מדינת ישראל, שמדינת ישראל וכנסת ישראל יכירו באירוע הזה כאירוע שהתרחש בפועל וישמיעו ויזדהו איתנו בכל העניין שאנחנו עברנו אותו.

זכריא נאבסו: אנחנו מקווים שאף עם אחר לא יגיע לסבל הזה ולאירוע דומה.

זכריא נאבסו: אני יודע את הסיטואציות שיש מכל הכיוונים, אבל המינימום הנדרש הוא שכנסת ישראל תאמץ את הקריאה להכיר ברצח העם הצ'רקסי.

זכריא נאבסו: שישמעו בכל העולם שמדינה דמוקרטית שיש בה אוכלוסייה שהיא שותפת גורל, ביחד עם העם שחי בה, מחבקים וגם מזדהים, מכירים ומוקירים, זו התקווה וזו הבקשה.

זכריא נאבסו: עוד פעם, מופיד, אנחנו לא מדברים פה על חמשת אלפים, עשרת אלפים פה, מיליון וחצי נרצחו.

זכריא נאבסו: המיליון וחצי שגורשו, מתוכם חמש מאות אלף מתו בדרכים, אם זה טבעו בתוך האוניות שהיו רועות שעומסו עליהן, ממחלות או מרעב.

זכריא נאבסו: עד שהם הגיעו לקחת כמעט ארבע עשרה שנה, עד שריחאניה וכפר כמא הגיעו למקום, איפה שאנחנו יושבים, מ-1864.

זכריא נאבסו: זאת אומרת, עד שאנחנו התיישבנו זה היה ב-1878.

זכריא נאבסו: אלו תהליכים, דרכים וקשיים שעברנו אותם כתוצאה מעוול אחד, שהמדינה שלנו הייתה באזור אסטרטגי בחופי הים השחור שכולם חשקו בה.

זכריא נאבסו: זה לא שזה התרחש כתוצאה מאיזה שהוא סכסוך מקומי, אלא סכסוך שיתמשך ומלחמה עקובה מדם שהתמשכה מעל מאה ואחת שנים.

זכריא נאבסו: אנחנו כל שנה גם מגיעים לכנסת, מחלקים חומרי הסברה ואנחנו מציינים בכל העולם וכל העולם מציין.

זכריא נאבסו: אנחנו נמשיך, אנחנו לא ניתן שישכחו את זה ואנחנו לא נשכח את זה ותודה לכם.

מופיד מרעי: תודה אדוני, ראש המועצה גם על הדברים, על הכוונות וגם על העשייה.

מופיד מרעי: כי, בסופו של דבר, להתמיד בתהליך לא פשוט.

מופיד מרעי: אתם עושים את זה ועושים את זה מתוך אמונה שזה מה שצריך לעשות, ואני חושב שזו הדרך הנכונה, אתם צריכים להיות שם, אנחנו אתכם ולא מהיום, אגב.

מופיד מרעי: לא בגלל שמופיד כרגע החבר כנסת, אני פה, ברגע שבאתם לפה ואמרתם שיש יום ציון, נרתמנו לנושא הזה.

מופיד מרעי: אני חושב שבסופו של דבר שהצעקה והזעקה שלכם, כמו שאתה אמרת אותה, היא חייבת להישמע, חייבת להישמע.

מופיד מרעי: אני יודע שהרבה מאוד אנשים נרתמו, לא יכלו אולי לבוא, אבל נרתמו ואנחנו נמשיך להיות רתומים.

מופיד מרעי: אני בנושא הזה, זכריא וכל אחד אחר, גם הוועד, אני לא רק אתכם, בשבילכם ואני אקדם כל נושא שתרצו.

מופיד מרעי: אני רשמתי את הדברים שהעלית אותם כאן, הם גם יעלו לראות איך אנחנו מתקדמים עם זה.

מופיד מרעי: אני אומר לכם, בשורה תחתונה, כל הכבוד העוצמה שלנו, כמו שאמרתי קודם, היא באחדות שלנו, בהתעצמות של המדינה שלנו.

מופיד מרעי: העוצמה שלנו בזה שאנחנו יכולים להשפיע בסופו של דבר לקבלת ההחלטות, על מקבלי ההחלטות ששואה כזו לא תהיה.

מופיד מרעי: אמרתי את זה כאשר חזרתי ממצעד החיים בפולין, ייצגתי את ישראל, את הכנסת ואמרנו מעולם לא עוד.

מופיד מרעי: מעולם לא עוד, אבל מה מסמל יותר?

מופיד מרעי: בגלל זה אני אומר ככה שכולנו ניכנס לקונספט, מה מסמל יותר מאשר מצעד עדים במדים, מטס של חיל האוויר מעל אדמת פולין ומצעד החיים בפולין, של מדינת ישראל?

מופיד מרעי: זה מסמל, יותר מהכל, את הניצחון על הנאצים.

מופיד מרעי: את זה עושים מעוצמה ואנחנו נמשיך לעשות את זה, ואני חושב שהכיוון הוא נכון.

מופיד מרעי: אני מודה לך גם על זה שהזמנת אותי לאירוע והיה לי הכבוד להיות שותף אתכם באותו אירוע.

מופיד מרעי: שוב, תודה.

מופיד מרעי: נחזור לעניין הדיון עצמו.

מופיד מרעי: ריחאניה.

מופיד מרעי: שמענו מעין אל-אסד את המצב, אנחנו עשינו דיון פה, נדמה לי בפעם שעברה בזום, נכון?

מופיד מרעי: כרגע אנחנו נמצאים פה.

מופיד מרעי: אגב, הורידו את המחציות, אז זה כבר בסדר.

מופיד מרעי: היו מחיצות באמצע ואנחנו פה.

מופיד מרעי: כשדיון מעקב, דיברנו פעם שעברה, אני מאוד מבקש להגיד, חברים, בוצע או לא בוצע, זה מה שאנחנו עושים.

מופיד מרעי: נעבור לראש המועצה, הוא יסכם ואחרי זה ניתן עוד הזדמנות גם למשרד הפנים.

מופיד מרעי: עבדאלה דיבר, רק שהם לא היו.

מופיד מרעי: גם המנכ"לית שלהם דיברה כאשר הם היו בדרך.

מופיד מרעי: בבקשה, ריחאניה.

עזיז רוסתום: צהריים טובים אני יושב ראש ועד ריחאניה.

מופיד מרעי: עזיז, היה אירוע מכובד.

עזיז רוסתום: אני מודה לך מאוד, קודם כל, שכיבדת אותנו ובאת.

עזיז רוסתום: אני מוריד את הכובע, תודה רבה לך.

עזיז רוסתום: ישבנו עם ראש המועצה, עם המנכ"לית ועם הגזברית.

עזיז רוסתום: העלנו ארבעה סעיפים, ארבעה פרויקטים לקידום.

עזיז רוסתום: נענינו באמת לבקשה, יושב ראש המועצה אמר, רשמו את זה ואמרו שאנחנו נקדם את כל ארבעה פרויקטים.

עזיז רוסתום: פרויקט אחד הוא החלפת מדי מים, כמו שאמרה המנכ"לית, יש לנו הרבה שעונים לא תקינים - - -

מופיד מרעי: אתה מדבר על התקציב מהתכנית הכלכלית?

ממדוח גוש: זה לא החלפת מדי מים, זה החלפת מדי מים דיגיטליים של קריאה במחשב - - -

מופיד מרעי: קריאה ממוחשבת.

עזיז רוסתום: ממוחשבת, להוריד את הפחת.

מופיד מרעי: סופר, זה תאגיד מים - - -

ממדוח גוש: אנחנו לא תאגיד.

עזיז רוסתום: אנחנו מקורות, הספק.

מופיד מרעי: הספק מספק ישירות אליכם?

ממדוח גוש: ישירות לוועד הישוב.

מופיד מרעי: איך זה הולך בישובים אחרים, גם כן לכל ועד?

עמית סופר: כן, כל אחד בפני עצמו.

מופיד מרעי: עם מקורות, אבל אין לכם התאגדות פנימית.

ממדוח גוש: לא, לא, עדיף שלא יהיה לנו.

מופיד מרעי: יש יתרון למועצות האזוריות שיכולות לעשות התאגדות פנימית, אבל הן למשל לא שייכים לפלג הגליל או אתם לא איתם?

עמית סופר: עם פלג הגליל יש לנו שותפות בביוב, לא במים.

מופיד מרעי: אז מערכות הביוב אתם שותפים עם פלג הגליל, בגלל הניקוזים כן?

מופיד מרעי: ומים, אתה אומר מקורות עצמאיים.

מופיד מרעי: בבקשה.

עזיז רוסתום: סעיף שתיים שביקשנו הוא נגישות למבני ציבור.

עזיז רוסתום: סעיף שלוש, גיוס פרויקטור לקדם את הפרויקטים שלנו.

מופיד מרעי: תן לי דוגמא, פרויקטור כזה, מה הוא יכול לעשות אצלכם.

מופיד מרעי: זה אותו דבר אצלכם בעין אל-אסד?

מופיד מרעי: יש גם פרויקטור?

עבדאלה סלאמה: יש הצעה שעין אל-אסד וריחאניה מהתקציב שקיבלנו לבחור פרויקטור שיקדם לנו את הפרויקטים שלנו.

מופיד מרעי: הבנתי.

עזיז רוסתום: אבל לא מהתקציב הזה.

מופיד מרעי: לא, תיכף נשמע את המועצה.

עזיז רוסתום: בנוסף, הגדלת היקף המשרה של אב הבית רצינו מארבעים אחוז לשבעים אחוז.

עזיז רוסתום: התקנת מצלמות בישוב.

מופיד מרעי: זה במסגרת עיר ללא אלימות, נכון?

ממדוח גוש: בעיר ללא אלימות אין תקציב.

מופיד מרעי: אתה אומר, אתם רוצים לרשת על פי תכנית - - -

עזיז רוסתום: כן, רוצים לרשת את הישוב במצלמות, כן.

מופיד מרעי: אוקיי.

עזיז רוסתום: עוד סעיף אחד, שיפוץ בית הקשיש.

ממדוח גוש: לא שיפוץ, התקרה האקוסטית נפלה, אז מתקנים את התקרה האקוסטית גם מסביב וגם מספר חלונות.

מופיד מרעי: אוקיי.

מופיד מרעי: תקציבי תכנון קיבלתם משהו?

מופיד מרעי: כי יש לכם את התכנית של השכונה הצפון מזרחית.

עזיז רוסתום: אתה מדבר על השכונה החדשה?

מופיד מרעי: לא.

מופיד מרעי: אני מדבר על השכונה שאתם רציתם לתכנן אותה בתפר בין עלמה לבינכם .

עזיז רוסתום: תכנית המתאר?

מופיד מרעי: כן.

עזיז רוסתום: זה בהפקדה.

ממדוח גוש: תכנית המתאר של עלמה וריחאניה בהפקדה.

מופיד מרעי: כלומר, יש תקציב מתוכנן.

מופיד מרעי: לגבי הפיתוח ותקציב הפיתוח, זה משהו אחר.

ממדוח גוש: כן.

מופיד מרעי: הבנתי, אוקיי.

מופיד מרעי: ברור, מה שאמרתם הוא מאוד ברור לי.

ממדוח גוש: כל זה הוא מהתקציב השוטף שהמועצה קיבלה בדצמבר 2021, את חלקנו מריחאניה.

מופיד מרעי: טוב.

מופיד מרעי: זה מהתקציב השוטף אתה מדבר?

ממדוח גוש: מהתקציב שקיבלו שלוש מיליון ושלושים אלף שקל.

מופיד מרעי: מתוך התקציב הזה?

ממדוח גוש: כן.

מופיד מרעי: אבל זה בלי שום קשר לתקציב שהמועצה בעצם - - -

ממדוח גוש: כן, בלי קשר.

מופיד מרעי: כן, יושב ראש המועצה, בבקשה.

עמית סופר: קודם כל, אני שמח שהצלחתם להעביר את החוק החשוב הזה.

עמית סופר: קודם כל, ידידי, יושב ראש הוועדה, אני מודה לך על הדיון הזה ובכלל על העבודה החשובה שהוועדה עושה, שזה דבר הכרחי, על המעקב.

עמית סופר: לפעמים יש פערים וחסמים שאנחנו צריכים ביחד לראות גם איך מתמודדים איתם.

עמית סופר: אני כמובן מצטרף גם לדברים שהזכרת פה את ה-21 במאי, יום השואה הצ'רקסי.

עמית סופר: אלו דברים חשובים שאתה אמרת וגם ידידי יושב ראש מועצת כפר כמא זכריא.

עמית סופר: בוודאי אנחנו והיהודים, ששותפות הגורל שלנו, מבינים מה זה לצומח מן השואה, באמת לפלס את הדרך לעצמאות ובסופו של דברים עומדים יד ביד בכל המערכות, כמובן בלחימה וכל מיני דברים אחרים.

עמית סופר: אין ספק, כמו שציין זכריא, צריך לחשוב באמת איך מעלים את זה לתודעה עם כל המשמעות של זה.

עמית סופר: זה לא רק העם הצ'רקסי שיושב פה, אלא בכלל בכל העולם כולו, על מנת באמת להוקיר ולזכור לדורות הבאים.

עמית סופר: לענייננו, אני לא שמעתי את דברי המנכ"לית וגם לא שמעתי את דבריו של יושב ראש הוועד עבדאלה, אז אני לא יודע - - -

מופיד מרעי: המנכ"לית התייחסה לשלוש שלושים שהגיעו, ועבדאלה התייחס לבעיות שקיימות אצלו שעדיין לא קיבל מענה.

מופיד מרעי: הוא ציין את השיחה איתך לגבי הנושא של - - -

עמית סופר: אז אני אומר שוב, אני מניח שגם המנכ"לית הזכירה את זה, השלושה מיליון שלושים מציעים את הקרן הספציפית אצלנו.

עמית סופר: זאת אומרת, אין יכולת זליגה אפילו למקום כזה או אחר, זאת אומרת הכל בסופו של דבר יהיה בתיאום אל מול הצרכים של הוועדים וביחד.

עמית סופר: יש פה גם שיתופי פעולה טובים, שאני חושב שגם לאחר ישיבה שקיימת, אנחנו הולכים ומשתפרים.

עמית סופר: נעשו סטטוסים של פרויקטים, אני מניח שהמנכ"לית התייחסה לפרויקטים כאלה ואחרים שנעשים, גם בכפר ריחאניה וגם בעין אל-אסד.

עמית סופר: אני לא יודע אם היא הזכירה את זה, אבל כמובן אנחנו נקלוט, כי כנראה בהמשך יהיו כספים ונצטרך ליעד איזו עבודה מאוד אינטנסיבית.

עמית סופר: כלומר, ליעד מהנדס שהתעסק ויפעיל את הפרויקטים האלה.

עמית סופר: יהיה מה שנקרא בתוך כל הפרויקטים של ריחאניה ועין אל-אסד.

עמית סופר: כי, צריך להבין, בסוף מועצה אזורית - - -

מופיד מרעי: מהנדס בתחום התכנון או בתחום הביצוע, גם וגם?

עמית סופר: בנושא של הפרויקטים, ללוות את כל הפרויקטים.

עמית סופר: צריך להבין שהמועצה האזורית מרום הגליל מונה עשרים וארבעה ישובים עם היקפי עבודה נרחבים.

עמית סופר: המשאבים שמגיעים גם בריחאניה וגם בעין אל-אסד, אני חושב שדורשים מאמץ ייחודי של גורם שבתוך זה לעניין הזה, על מנת לטפל בזה ולנצל את הכספים עד תומם.

עמית סופר: כמובן, כמו שאמרתי, בשיתוף פעולה מלא מול הוועדים.

עמית סופר: כמובן, גם בעין אל-אסד וגם בריחאניה הציפו את הצרכים.

עמית סופר: אני לא יודע אם הוזכר פה, אבל הייתה לנו ישיבה גם עם מנכ"ל משרד הפנים - - -

מופיד מרעי: כן, דיברו על זה.

עמית סופר: על מנת שגם יאמר לנו בערך איך אנחנו באמת יכולים לנהל את הכספים וגם את אופן החלוקה בין ריחאניה לעין אל-אסד, כי הגדירו את זה כתקציב אחד, אז לראות בדיוק שלא חלילה נשגה בחלוקה עצמה.

עמית סופר: טרם קיבלנו בדיוק את אופן החלוקה, אבל בלי כל קשר, אנחנו כבר מתקדמים עם המהלכים כמובן ביחס לנקודות שהועלו על ידי הוועדים.

מופיד מרעי: אתם יודעים איזה תקציבים אתם עוד אמורים לקבל?

מופיד מרעי: כמו תכנון ובנייה או דברים?

עמית סופר: יש כמובן סוגיה של גם, הובהר לי פה, חסמי תכנון, אני מניח, תב"רים וגם בסוגיות הרחבת הישובים.

עמית סופר: צריך רק להפריד באמת בין השלושה מיליון, שזה שוטף, שהיכולת שלנו היא יותר גמישה להתנהל אל מול הוועדים, מול בעצם תקציבים שהם תב"רים שאנחנו צריכים לצבוע אותם פיר פרויקט ולהיות מאוד - - -

מופיד מרעי: אתה צריך להכין את עצמך לתב"ר, כן.

עמית סופר: למשרד שבעצם מתנהל.

עמית סופר: הזרמת הכספים, בשונה מהנוהל של שלושה מיליון, הם בעצם מול ביצוע.

עמית סופר: ביצענו פרויקט תשתיתי - - -

מופיד מרעי: יש עוד תקציבים כאלה, כמו הזכרת הסרת חסמים, שלדעתי, היו אמורים עכשיו להצביע על זה בוועדת הכספים.

מופיד מרעי: אתמול היינו צריכים להצביע.

עמית סופר: זה דבר חשוב ומשמעותי גם לכפר עין אל-אסד, לפרויקטים שלהם, וגם לכפר ריחאניה לגבי תשתיות פרטיות במסגרת ההרחבה.

עמית סופר: אני מדבר ככה בפריסה גם על ריחאניה ועין אל-אסד, אז אני מנסה באמת להתמקד בכל עין אל-אסד ונעבור לריחאניה.

עמית סופר: אז, כמובן בעין אל-אסד הציגו את הפרויקטים, פרויקט המים שמבחינתם הוא פרויקט חשוב וצריך לראות כיצד מקדמים אותו, כבר ניתנה הנחייה להתקדם.

עמית סופר: צריך לומר שזה לא סוד שמרום הגליל גם הייתה עסוקה בתקופה האחרונה, בהילולה עם כל המשמעויות.

מופיד מרעי: אפשר להגיד לך מזל טוב שזה עבר בשלום יחסית.

עמית סופר: אתה יודע, אנחנו גוף יותר רגולטורי, זאת אומרת בסוף יש את האחרים שמנהלים את זה.

עמית סופר: אבל, אנחנו גם כן גוף רגולטורי - - -

מופיד מרעי: מה שנקרא במרחב הטריטוריאלי שלך.

עמית סופר: מה?

מופיד מרעי: החנייה המנהלתית שלהם היא אצלך במועצה, מה לעשות.

עמית סופר: אז אם אנחנו נתחיל ככה עם עין אל-אסד, סוגיות שהציפו במסגרת התשתיות והתב"רים, זו כמובן הסוגיות של הכניסה של האוטובוסים.

עמית סופר: צריך לראות באמת, לעבוד אל מול משרד התחבורה, כיצד לטפל בכל ההיקף הזה של הציר הזה של ציר ההגעה הזה של התחבורה הציבורית, שכונת החיילים המשוחררים - - -

מופיד מרעי: כאשר אנחנו אומרים לטפל בציר, בכניסה, האם יש כבר תכנית?

מופיד מרעי: תגידו לי איפה זה תקוע, כי אין לי פה נציג של משרד התחבורה ואני רוצה לדעת.

עמית סופר: יש לנו כבר בדיקת ייתכנות, כיכר המעיין, צריך לראות איך לבנות את זה.

עמית סופר: אני חושב שזה לא נכון כרגע, במסגרת הוועדה, לרדת לרזולוציות האלה - - -

מופיד מרעי: אבל יש תהליך תכנוני?

עמית סופר: בעבר הייתה בדיקת ייתכנות, אני לא יודע לומר לך אם ממש ירדו לרמה של תכנית מפורטת.

עמית סופר: אני חושב שברמה אולי של אומדנים, משהו מאוד - - -

מופיד מרעי: אז, זה נקרא תהליך תכנוני.

מופיד מרעי: תהליך תכנוני מתחיל מסקיצה.

עמית סופר: אני חושב שכן צריך לראות כיצד מקדמים את הנושא הזה.

מופיד מרעי: שמת לעצמך יעד שאתה אומר, אני עד סוף שנת 2023 אני מסיים את זה?

עמית סופר: תראה, אני לא יכול לומר, כי זו נגזרת של תקציבים, זאת אומרת יכול להיות שפרויקטים הם בהיקפים מאוד גדולים.

עמית סופר: אז, בסופו של דבר, על מנת להגדיר את היעד - - -

מופיד מרעי: תנצלו את הוועדה פה, גם אם צריך להעלות בעיות של חוסר בתקציב אל מול משרדי הממשלה, לזה אנחנו מיועדים.

מופיד מרעי: אנחנו יכולים לקדם לעין אל-אסד, לריחאניה את הדברים.

מופיד מרעי: אגב, גם עשינו דיונים בוועדה הזו על הגליל באופן כללי על צירים, תשתיות תקשורת ועשינו את זה באופן כללי לגליל, כי אנחנו חלק מהוועדה הזו, היא גם לקחה על עצמה לעשות דיונים שהם אזוריים.

עמית סופר: אני חושב שאולי באמת אולי האמירה שלך, גם מול משרד התחבורה, על מנת להתכנס, לשבת ולראות איך מתקדמים עם זה אני חושב שזו אמירה חשובה.

עמית סופר: הנושא הנוסף הוא סוגיית החיילים המשוחררים.

עמית סופר: אנחנו מכירים את החסמים המורכבים שיש לנו בגלל הטופוגרפיה בעין אל-אסד.

עמית סופר: באמת, כבר מבחינת ההקצאה של השטח עצמו, ואני אומר את זה כי זו זעקה אמיתית של תושבי עין אל-אסד.

עמית סופר: יש שם באמת את האתגרים של תנאי השטח ולזהות בעצם גם קרקעת מנהל, כי יש שם לא מעט קרקע בבעלות פרטית, אז לזהות את הקרקע הזו ובאמת להקצות אותה לטובת חיילים משוחררים - - -

מופיד מרעי: איפה אנחנו עומדים בזה?

עמית סופר: אז אני אומר שוב, אנחנו צריכים את ההתכנסות של משרד השיכון ביחד מול מנהל מקרקעי ישראל, כי יש שם סוגיות של קרקע שמוכרזת, הנושא של שמורות הטבע.

עמית סופר: צריך לראות איך מחלצים את הקרקע לצורך, כי באמת אין קרקע נוספת בעין אל-אסד, ישנה בעיה מאוד בסוגיית מציאת פתרון.

עמית סופר: צריך להבין, בני המקום יותר ויותר נאלצים למצוא את מקומם בישובים אחרים.

עמית סופר: אתה יודע מה, אולי זה פער לפני הסוגיה הראשונה, זה בראש ובראשונה.

עמית סופר: אני חושב שזה הנושא המרכזי שאני באמת מבקש ככה - - -

מופיד מרעי: אתה רואה מקום לקיים דיון נקודתי?

עמית סופר: כן, משמעותי, נקודתי בסוגיית ההרחבה, בסוגיית חיילים משוחררים.

עמית סופר: צריך הירתמות של כל הגורמים - - -

מופיד מרעי: נעשה את זה או בוועד או במועצה.

עמית סופר: עם מנהל מקרקעי ישראל ומשרד השיכון, על מנת באמת להתגבר על הפערים האלו.

עמית סופר: בנוסף כמובן, סוגיית חסמי התכנון שהזכרתי.

עמית סופר: בגלל סוגיית הבעלויות הפרטיות, אז יש פתיחת צירים ותשתיות.

עמית סופר: צריך להתמודד עם כל מיני מבנים כאלה ואחרים, צריך לתת להם מענים.

עמית סופר: חלק מזה הם במסגרת חסמי התכנון.

עמית סופר: בנוסף, אנחנו ומנהל התכנון מוביל ביחד עם המועצה, ביחד עם ועד הישוב בתכנית מתאר חשובה ופה צריך לרדת כבר לרזולוציות של התכנון המפורט של כל מתחם ומתחם.

עמית סופר: בסופו של דבר, אחרי כל כך הרבה עבודה יש כבר תב"ע, אני חושב שזה מאוד משמעותי - - -

מופיד מרעי: אתם יודעים כמה דונם תכנון אתם צריכים לתכנן וכמה מוקצב לכם?

עמית סופר: תראה, אני חושב שצריך לעשות את זה בהדרגה.

עמית סופר: אני מניח שלא נוכל ליפול על כל תא השטח שהובלנו במסגרת התכנית עצמה.

עמית סופר: אבל, חייבים להתחיל להיכנס למתחם מתחם וכמובן תיעדוף - - -

מופיד מרעי: רגע, ענת, הרשות הכלכלית, אנחנו יודעים על התכנון המפורט?

ענת סביר אהרן: למעשה, בתכנון המפורט, בהחלטה 716, הייתה ועד היישום, אני מזכירה, ב-9 במאי.

ענת סביר אהרן: למעשה, חלק מהתקציבים נגזרו בעצם לפי גודל הישוב, לפי מתחמי תכנון ויש בעצם תקציבים שמופיעים בתכנית העבודה גם לעין אל-אסד וגם לריחאניה והם אלה שאמורים להיות מאושרים בוועדת הכספים שציינת לפני כן.

מופיד מרעי: אוקיי, אבל בכמה אתם מתכננים לתקצב אותו?

ענת סביר אהרן: זה מופיע בתכנית העבודה.

מופיד מרעי: זה מופיע אצלכם בטבלה?

ענת סביר אהרן: אני לא יכולה להגיד מספר מדויק, כי יש חלק שהם בקולות קוראים גם למוסדות ציבור, גם לתשתיות, ראש שטח וכדומה ויש חלק שהוא - - -

מופיד מרעי: נשאר לכם משהו מ-959 שלא ניצלתם בתכנית הקודמת, לתכנון?

עמית סופר: לתכנון?

עמית סופר: צריך לבדוק את זה.

ענת סביר אהרן: יש ב-959 מתחמים שהם מתקדמים.

ענת סביר אהרן: בריחאניה יש את מתחם אחד וארבע, שעברו תנאי סף לקראת דיון הפקדה.

עמית סופר: היה ניצול תקציבי מלא שם.

מופיד מרעי: לדעתי כן, אבל בוא נראה.

ענת סביר אהרן: הכל חויב, אבל יש מתחמים שהם בהכנה.

ממדוח גוש: אומנם זה הסתיים בריחאניה, אבל עכשיו יש - - -

מופיד מרעי: כן, כן, אבל היא אומרת שזה תוקצב.

ענת סביר אהרן: כן, יש בעין אל-אסד מתחמים, מתחם שתיים ומתחם שלוש שגם תוקצבו מ-959.

מופיד מרעי: בכמה?

מופיד מרעי: את יודעת להגיד לי?

ענת סביר אהרן: יש שם מתחם שמונה שמשרד הבינוי והשיכון מקדם.

ממדוח גוש: 789.

מופיד מרעי: אוקיי, ו-716?

מופיד מרעי: סכום.

מופיד מרעי: המתחמים ברגע שזה יגיע - - -

ענת סביר אהרן: של 716 מופיע לפי - - -

מופיד מרעי: לפי החלוקה.

ענת סביר אהרן: משרד השיכון.

ענת סביר אהרן: בעין אל-אסד מתחמים ארבע, חמש, שש ושבע, ובריחאניה חמש ושש.

מופיד מרעי: באיזו עלות?

ענת סביר אהרן: יש פה סכומים, אני לא יודעת אם אלו הסכומים המדויקים.

מופיד מרעי: אוקיי.

מופיד מרעי: לא, הם לא מדויקים, כי הצגתם את זה שבוע שעבר.

מופיד מרעי: בכל מקרה, אני מבקש ככה, גם כן שהמועצה תדע כמה מגיע להם מבחינת תקציב תכנוני, כמה למועצה מגיע מבחינת הסרת חסמים, כי התקציב שהם דיברו עליו הוא יותר השוטף.

מופיד מרעי: התוספתי חייב לבוא לידי ביטוי גם בריחאניה וגם בכפר כמא, לא רק ריחאניה.

עמית סופר: סליחה, בנושא של איחוד וחלוקה במתחמים, אני רוצה לחדד שבנוסף לכסף הדרוש לתכנון, איחוד וחלוקה, צריך גם כסף לתקציב לתשתיות, לתכנון תשתיות ולביצוע תשתיות, מדובר על הרבה כסף.

מופיד מרעי: זה דיון אחר.

מופיד מרעי: אתה תזומן גם לדיון האחר לגבי תכנון התשתיות.

מופיד מרעי: בינתיים, אנחנו מנסים לקדם את התכנון המתארי, כלומר גם תוכניות מפורטות.

מופיד מרעי: לאחר מכן, אחרי זה ברגע שהתכנית הרי מופקדת, אתה צריך לאחר מכן לתכנן תשתיות ואז אתה מביא את זה גם לישוב.

עמית סופר: נכון.

מופיד מרעי: זכריא יכול לספר לך, הוא נציג שלנו בוועדה המחוזית, לפעמים עד שתכנית מאושרת, זה שבעת מדורי גיהינום.

מופיד מרעי: לאחר מכן, אתה צריך גם תקציב לתשתיות פה.

מופיד מרעי: תכננת, תכנון מתארי, כוללני, מפורט, תכננת תשתיות ועכשיו אתה מתחיל לעבוד.

מופיד מרעי: אבל, זה התהליך, צריך לגמור אותו.

עמית סופר: אז יש לנו כאן שני צעדים, צעד אחד אנחנו מדברים על הישוב הוותיק, שראש המועצה דיבר על העניין התחבורתי, התשתיות, חסמי התכנון וכו'.

עמית סופר: בנוסף, העניין של האיחוד והחלוקה, כאילו זה הישוב החדש, אני אקרא לו.

עמית סופר: אז, אנחנו לפחות צריכים להתחיל להתאמץ להשלים מה שצריך להשלים בישוב הוותיק, שזה דורש גם הרבה תקציבים על מנת לייצב את זה.

עמית סופר: כי, אנחנו נמצאים בפיגור של עשרות שנים.

מופיד מרעי: עמית, גרעיני הישובים הישנים, עין אל-אסד, גם ריחאניה, במקרה הזה, באזור שלנו בצפון, אתה יכול להראות גם ערך ראש פינה, למשל, ישובים שבאמת נבנו לפני 1948.

מופיד מרעי: בכל הישובים יש מצב שהיו גם חריגות בנייה שם, אילוצים כאלה ואחרים והייתה תכנית מחוז צפון לגבי אישור גם לגרעיני הישובים האלה במצב הקיים, בזמנו עשיתי סיור עם יהונתן המהנדס, שאני מבין שהוא מסיים בקרוב.

מופיד מרעי: אז כסף להסרת חסמים, אם יש שם בית שרוצים לקנות אותו על מנת להסיר חסם, זה בסדר ואז גם מי שנמצא יוכל לקבל היתר.

מופיד מרעי: תחשבו על זה גם בהיבט של חוק החשמל.

מופיד מרעי: חוק החשמל אומר שבית שעולה בקנה אחד עם התכנון העתידני, יכול לקבל טופס 2.

מופיד מרעי: ברגע שהוא מסיים את תהליך התכנון, מקבל טופס 4, על כן חשוב מאוד שהנושא הזה יהיה בראש מעינכם.

מופיד מרעי: כי, מתעסקים עם המתחמים המפורטים מסביב לישוב, אבל מה קורה בתוך הישוב?

מופיד מרעי: אז, זה בדיוק מה שאני מדבר עליו.

מופיד מרעי: הדבר הזה יכלול את הציר התחבורתי שאתה מדבר עליו.

עמית סופר: זה נכון.

עמית סופר: אגב, הזכרתי את החיילים המשוחררים, אבל דווקא התכנון המהיר של התכנון המפורט, יכול לשחרר קצת לחץ.

עמית סופר: כי, יש לא מעט אנשים שכרגע בבעלותם גם מגרשים פרטיים, שבתכנון המפורט כזה יאפשר להם כבר להגיש היתרים במידי ולהוריד קצת את הלחץ, לכן הנושא הזה חשוב.

עמית סופר: עוד מילה, ככה סך הכל קיבלתם גם מכתב עם הפרויקטים שכרגע נמצאים בביצוע בעין אל-אסד, כמו המועדון שיסתיים - - -

מופיד מרעי: מכתב לא קיבלנו.

מופיד מרעי: עד לתחילת הדיון לא קיבלנו שום מסמך.

מופיד מרעי: בתחילת הדיון אמרו ששלחו מסמך, אגב זו הערה, אני כבר אומר לך.

מופיד מרעי: הנושא הזה היה צריך להופיע פה אצלנו, לפחות ארבעים ושמונה שעות שנוכל ללמוד אותו.

מופיד מרעי: אז, קשה לי להתייחס למסמך.

עמית סופר: בגדול, אני אומר ככה, היה תקציב של ביצוע שיפוצים בגני ילדים במיליון מאתיים שקל, אני מדבר על עין אל-אסד, מועדון במיליון מאתיים ארבעים ושבע שקלים.

עמית סופר: בניקוז, לצערי, הייתה קצת בעיה בהיקף של שתיים פסיק שש, הייתה בעיה עם הקבלן, אני הבנתי שהוא יחזור, אני מאמין בעזרת השם, בטווח הקרוב.

מופיד מרעי: אתה מדבר על פרויקטים שבוצעו?

עמית סופר: שבוצעו, כן.

מופיד מרעי: אתה יודע, בוצע, תב"ר, הקבלן קיבל כבר את הכסף שלו, הזדכה על הפרויקט, מה שנקרא.

עמית סופר: חלקם אמורים לקבל, חלקם נמצאים בכביש שמונה שהסתיים שם בעין אל-אסד.

מופיד מרעי: אוקיי.

עמית סופר: אבל, חבל מאוד שלא קיבלתם את כל הפירוט של כל הפרויקטים, גם בריחאניה וגם בעין אל-אסד, שבוצעו, אבל בסדר.

מופיד מרעי: אני מבקש שזה יגיע אלינו, כן.

עמית סופר: זה מאוד חשוב לציין את זה לפרוטוקול, כי הם עשו פרויקטים גם בריחאניה וגם בעין אל-אסד, שכדאי להצביע עליהם.

עמית סופר: בריחאניה, כמובן כמו שנאמר פה על ידי יושב ראש הוועד, יש את הפרויקטים שהם הצביעו.

עמית סופר: אני אומר שוב, גם ביחס לריחאניה וגם בעין אל-אסד, כמובן אנחנו עובדים בתיעדוף בשיתוף מלא לפרויקטים שמבקשים הוועדים.

עמית סופר: אבל, חשוב לנו להכניס את הדברים גם בפריזמה, שגם דיברו איתנו גם - - -

מופיד מרעי: סליחה, ערוץ אחד, הוא רוצה בשלוש לדבר איתו, אתה הדובר.

מופיד מרעי: זה שיצא כרגע.

עמית סופר: חשוב לשים אותם, כמו שנאמר לנו גם על ידי מנכ"ל משרד הפנים, בפריזמה גם של תיעדוף של בטיחות וגמישות, על מנת באמת לשים את הדברים האלה בתיעדוף.

עמית סופר: כמובן, לגבי ריחאניה, סוגיית מדי מים.

עמית סופר: אלו פרויקטים שאני לא אחזור עליהם, שיושב ראש הוועד ציין, אנחנו עובדים איתם.

עמית סופר: ביחס לכך, כמובן גם בריחאניה סיימנו גם את הנושא של המועדון וגם כבישים שטופלו שם במסגרת התב"רים.

עמית סופר: יש כמובן את סוגיית הרחבת הישוב, תכנית מתאר שקיימת שם, כפי שאתה מכיר בשיח בין מושב עלמה לריחאניה.

עמית סופר: יש שם ניסיונות כמובן להגיע גם להסכמות - - -

מופיד מרעי: יש סיכוי?

מופיד מרעי: כי העלו לי את הבעיה.

עמית סופר: יש צוותים בשני הגורמים שמנסים.

עמית סופר: אני גם אומר ככה בשולי הדברים, יש שטח שאני חושב שגם ריחאניה סברו שנכון לעשות.

עמית סופר: יש איזו שהיא מובלעת של לולים שיושבת ממש בצמידות להרחבה, וזה פרויקט מאוד משמעותי וחשוב.

עמית סופר: יהיה בעצם אפשר להעתיק את זה, את אותו מתחם לולים שיושב בלב הישוב, שחלקם כמובן בהיתרים בצורה מסודרת, להעתיק את זה למקום אחר, לגייס לזה אפילו כספים להעתקה - - -

מופיד מרעי: איפה, במשבצת של ריחאניה או שאתה יכול להצביע לי על מקום במועצה האזורית?

עמית סופר: חברי הישוב, ממדוח ועזיז, מכירים את הסוגיה.

עמית סופר: אי אפשר להעתיק את זה, ואז יהיה בעצם רצף של מגורים - - -

מופיד מרעי: תחבר אותי לתא השטח.

מופיד מרעי: יש את הלולים של עלמה למטה, את החווה?

עמית סופר: לא, אני לא מדבר על הלולים של עלמה.

עמית סופר: בתוך הכפר עצמו.

מופיד מרעי: יפה, יש את הלולים ואתה אומר שצריך להעתיק אותם.

מופיד מרעי: האם להעתיק אותם מזרחה, אם להעתיק אותם דרומה?

מופיד מרעי: או שאתה לא יודע?

עמית סופר: תראה, שוב, זה צריך לשבת עם גורמים - - -

מופיד מרעי: זאת אומרת, אתם צריכים לעשות העתקת לולים.

עמית סופר: הוא, מה שנקרא, חובה במובן הזה שאתה רוצה לפתח את הישוב.

עמית סופר: אנחנו עובדים גם על חווה, לא יכול להיות שהחווה תהיה בצמידות ללולים - - -

ממדוח גוש: חווה של חמישים, שישים מטר.

מופיד מרעי: אנחנו מדברים עם עמית בנושא חווה אחרת בחזון עם מע'אר.

מופיד מרעי: יש שם צמידות, דנו על זה גם בוועדה הזו, על אותה סוגיה.

מופיד מרעי: היה שווה גם בסיכום לראות.

מופיד מרעי: תגיד, אני שואל שאלה שלא מבוססת על מידע, יש תכנית?

מופיד מרעי: למשל, יש תוכניות מתאר לבתי עלמין, יש תוכניות מתאר לחוות לולים אצלנו בצפון?

מופיד מרעי: אתה מכיר דבר כזה?

עמית סופר: תראה, יש תב"עות לחוות לולים שכל ישוב וישוב עשה לעצמו.

מופיד מרעי: זה כל הישוב, אוקיי.

עמית סופר: זאת אומרת, עלמה, דלתון, כל הישובים.

עמית סופר: כל אחד הקים לו אזור גידול ואושרו על זה תב"עות.

מופיד מרעי: אבל הם אזור ביזורי ישן.

מופיד מרעי: הוא ישן, אין לו חדש.

עמית סופר: אין משהו הוליסטי שאתה מתייחס לכלל האזור.

מופיד מרעי: אני עשיתי תכנית מתאר כוללנית בחורפיש.

מופיד מרעי: אני קבעתי שהחלק הצפוני יהיה שטח מעבר לקו הכחול במרחקים, כמובן שצריכים להתרחק מהחוות, בהתאם להנחיות של המשרד לאיכות הסביבה.

מופיד מרעי: קבעתי לעצמי באמת מקום, במקרה אדמת הזה אדמת מנהל, כמו שעלמה עשו, כמו שאלקוש מתכננים לעשות וכן הלאה.

מופיד מרעי: עכשיו, אולי נשב על זה גם אחרי, אני ככה חושב לראות איך אנחנו עושים את זה.

מופיד מרעי: בכלל, כל נושא חוות הלולים שהן באמת בצמידות לישובים, לראות איך אנחנו עושים את זה.

מופיד מרעי: אם צריך את הסיוע שלי מול תמיר, מול המנהל - - -

עמית סופר: בכוונה אני העליתי את זה לא בכדי כאן מולך, כי כן אנחנו צריכים את הסיוע, כי זו סוגיה מורכבת, לאיתור שטח חלופי לאותם לולים.

עמית סופר: כמובן נגזרת תקציבית שאני חושב שדווקא מהצד התקציבי נוכל לאגם תקציב.

מופיד מרעי: נוכל לאגם.

עמית סופר: נוכל לאגם תקציב.

עמית סופר: אבל לעניות דעתי, זה משהו שבסופו של דבר יציל את הישוב ריחאניה.

עמית סופר: למעשה הוא בנוי - - -

מופיד מרעי: ברור לי.

עמית סופר: הלולים, הרפתות הם בתוך מובלעת, בתוך הישוב.

עמית סופר: מדובר על מפגעים של ריחות וכל המשמעויות.

מופיד מרעי: אני מסכים איתך במאה אחוז.

עמית סופר: אני חושב שיש הדדיות, גם בעלי הלולים חפצים בעניין הזה וגם הישוב עצמו, זה דבר נכון.

עמית סופר: בתא השטח הזה גם לתת פתרון של תא שטח גדול להרחבות.

מופיד מרעי: טוב, חברים, אני מבקש להתכנס לסיכומים.

מופיד מרעי: משרד הפנים, בבקשה כמה מילים.

איתן כהן: במשפט אחד, בהמשך למה שהתייחסנו, אנחנו מלווים את המועצה מבחינת התקצוב, התקציבים שקיבלו, איך מתקצבים ומיעדים אותם ליעד.

איתן כהן: הנושא של החלוקה בין שני הישובים, אנחנו נטפל בזה, נעביר לכם את הנתון הזה ממש בימים הקרובים.

עמית סופר: כי זה כרגע שמור בקרן ייעודית.

איתן כהן: כן, בדיוק.

איתן כהן: לאחר מכן אנחנו נחלק את זה גם לתב"רים ליעודים שאתם החלטתם עליהם וגם בהמשך, על המיצוי עצמו של ההרשאות שהתקבלו, אנחנו גם נקיים אתכם את המעקב הזה.

איתן כהן: כמובן אמירה כללית, ככה בסוף, מבחינת הישוב, אתם משפחה, אתם חיים ביחד יום יום, אז כמובן שהשיח תמיד יהיה מקדם ואנחנו ככה נוכל לתרום לכם לקידום כל - - -

מופיד מרעי: אוקיי, תודה.

מופיד מרעי: משפטי סיכום, מישהו רוצה להגיד משהו?

סלאח חוטבא: אני רוצה.

סלאח חוטבא: קודם כל, אני רוצה להודות באופן אישי לראש המועצה, מר עמית סופר, על זה שבעצם הוא הגיע לכאן, זה מאמץ לא קל.

סלאח חוטבא: בימים האחרונים, בשבועות האחרונים, אני מרגיש שיח מאוד חיובי בין המועצה לבין הוועד.

סלאח חוטבא: הובטח שאנחנו נקיים איזה דיון ברמה של ראש המועצה עם מנהלי המחלקות אצלנו בישוב או במועצה האזורית, על מנת לדון על כל הסוגיות, התקציבים והפרויקטים שאמורים להתבצע.

סלאח חוטבא: מה שעמית אמר בנוגע לכל מיני פרויקטים התחבורתיים, שכונות חיילים משוחררים, זה בדיוק מה שאנחנו באמת צריכים.

סלאח חוטבא: אבל, אני מבקש לזמן את ועדת הגבולות כמה שיותר מוקדם, על מנת לדון בסוגיית הרחבת הישוב לצד הדרומי, מעבר לקו הכחול, על מנת לאפשר לשכונת חיילים משוחררים, כי זה המקום היחידי שניתן להתרחב שם.

סלאח חוטבא: בנוסף, דבר מאוד חשוב, שדיברתי על זה בעבר, הוא ועדת גיאוגרפית, כי עין אל-אסד מורכב כולו בשמורות טבע וכל מיני דברים אחרים, ויש לנו הרבה אדמות מעובדות שהן מוגדרות היום - - -

מופיד מרעי: אנחנו נעשה דיון על הוועדות הגיאוגרפיות.

סלאח חוטבא: נקיים איזו ועדה גיאוגרפית, על מנת לדון בנושא הזה.

מופיד מרעי: אנחנו נדבר על זה, בכלל לא העלנו את הנושא הזה כרגע.

מופיד מרעי: אנחנו מדברים על יחסי גומלין.

סלאח חוטבא: אני לא אתחיל לדבר על עניין תשתיות המים, כי דובר על זה הרבה פעמים.

סלאח חוטבא: בסופו של דבר, אני רוצה להודות לכולם, להודות לראש המועצה, למשרד הפנים ולכולם.

סלאח חוטבא: תודה רבה.

מופיד מרעי: זכריא, משפט מסכם.

זכריא נאבסו: אני רוצה להודות על ההזדמנות שניתנה לי על יום הזיכרון ועל השואה הצ'רקסית, במקביל על השיח החיובי שמתנהל פה בין המועצה האזורית והישובים ריחאניה ועין אל-אסד.

זכריא נאבסו: אני מקווה שזה יימשך בעבודה המשותפת, ואנחנו עומדים לימינם מתי שהם רוצים ואיך שהם רוצים.

מופיד מרעי: יפה, כל הכבוד.

מופיד מרעי: תראו, אני בדרך כלל את הסיכום אני מתחיל בתודות, אז אני באמת מודה לכולם גם על זה שבאו לפה, גם על זה שבאו לפה בפקקים וזה לקח להם הרבה זמן.

מופיד מרעי: אבל, ההתעקשות שכולם יהיו פה וכולם ידברו כאן, כולם יציגו את העובדות ואת הנתונים, אותי זה משמח מצד אחד.

מופיד מרעי: כי, אני רואה שבסופו של דבר, הדברים מתקדמים, כלומר אני שומע את הטון של הדיבור.

מופיד מרעי: אני מקורב, קרוב, אני מבין ומכיר את הבעיות ואני מאוד מאוד שמח.

מופיד מרעי: חבר'ה, בעיות יהיו, נושאים תמיד יהיו, אבל כאשר מתקדמים זה סימן טוב ופה אני מתחיל את הסיכום שלי.

מופיד מרעי: סימן טוב, יש כאן התקדמות, אני מברך עליה ותמשיכו ככה.

מופיד מרעי: אותנו, כוועדה, ועדת משנה, אנחנו לרשותכם.

מופיד מרעי: זכריא, אנחנו ועדת המשנה לפיתוח הישובים הדרוזים והצ'רקסיים, כל נושא הצ'רקסי וכל תחום, אנחנו הכתובת, בלי שום קשר למחויבות האישית שלי כלפי כל בעיה קיימת בישובים הדרוזים והצ'רקסיים.

מופיד מרעי: אני לא עושה הבחנה, אני לא עשיתי הבחנה גם בעבר.

מופיד מרעי: זה הנושא הראשון.

מופיד מרעי: הנושא השני, סופר, אנחנו מבקשים את כל הנתונים.

מופיד מרעי: לא מקובל ששולחים לנו את הנתונים בדקה אחרי שנכנסים לדיון, גם ככה אנחנו קצרים בזמן.

מופיד מרעי: אנחנו חייבים לקבל את הנתונים האלה.

מופיד מרעי: אני כן אקיים עוד דיון, ואני אהיה שמח עוד יותר שהדיון הבא פשוט יהיה עם תוצאות יותר מוחשיות.

מופיד מרעי: תרצו אותנו בשטח לדיון, אנחנו נעשה דיון על הפיתוח של השכונה.

מופיד מרעי: באנו כוועדה ואני באופן אישי - - -

עמית סופר: אפשר לעשות את הדיון גם אצלנו.

מופיד מרעי: כן, אני רציתי לעשות את הדיון.

מופיד מרעי: הדיון של הוועדה, לא שלי כסיור של חבר כנסת, דיון הוועדה הבא יהיה במועצה האזורית מרום הגליל.

מופיד מרעי: אגב, אני קל"ב, זה קרוב לבית מה שנקרא, אז זה טוב.

מופיד מרעי: כמו שאמרת, אנחנו נקיים דיון מיוחד בנושא התכנון.

מופיד מרעי: אנחנו נבדוק את האפשרות של העתקת חוות הלולים, חשוב מאוד שהנושא הזה יעלה.

מופיד מרעי: אנחנו נשב עם המועצה, נראה איפה אנחנו כוועדת משנה - - -

ממדוח גוש: שטח יש למנהל, שטח ענק - - -

מופיד מרעי: לא חסר להם, תאמין לי, צריך רק לדעת לבקש ולטפל.

מופיד מרעי: עכשיו, דיברת על פרויקטור מצוין.

מופיד מרעי: חשוב מאוד שתדעו שבוועדה המחוזית יש ועדת משנה לפיתוח הישובים הדרוזים והצ'רקסיים, הוועדה הזו היא לצד הוועדה המחוזית.

מופיד מרעי: היא צריכה לעבוד, תפעילו אותה, תכנסו לשם.

מופיד מרעי: הפרויקטור הוא רעיון מעולה, אבל שיהיה מחובר גם לתכנון, כי פרויקטור בלי בסוף להוביל להיתרים, אז זה לא יקדם אותנו.

מופיד מרעי: נושא הוועדה הגיאוגרפית ותחומי שיפוט זו סוגיה מורכבת מאוד ואחרת, כי אלו ועדות גיאוגרפיות בין מועצה האזורית לבין הישוב, בתוך הישוב עצמו, אל מול המועצות המקומיות.

מופיד מרעי: אנחנו נדון על זה.

מופיד מרעי: התחלתי לדון על מועצות אזוריות, כאשר נגיע לאזור שלנו, של עין אל-אסד, אני אזמן דיון, כמובן עמית יהיה שותף לדיון על מנת לראות איך אנחנו מתקדמים.

מופיד מרעי: חברים, אני רוצה באמת להודות לכולם שוב על ההגעה וגם על הנכונות.

מופיד מרעי: זכריא, אנחנו כתובת וכל מה שאמרת, אני אומר לכם, לא הייתה בכנסת ועדה שמטפלת ועוקבת אחרי פיתוח של הישובים הדרוזים והצ'רקסיים.

מופיד מרעי: הוועדה הזו קיימת, קמה, על מנת באמת להיות הכלי שאתם תוכלו לנצל אותו.

מופיד מרעי: אז, שוב, תודה רבה.